
I. PREZENTAREA ORGANIZAŢIEI
· Cadrul juridic de organizare şi funcţionare. 

În conformitate cu limitele de personal pe anul 2017 de către Ministerul Sănătății a fost aprobată schema de încadrare a Agenției de Transplant în număr de 15,5 unităţi. La sfârșitul perioadei de raportare au fost ocupate 14 unităţi (numărul de persoane fizice – 13), și anume:

· Medici – 9,5 unități (7 persoane)

· Personal medical mediu -1,5 unități (1 persoană)

· Alt personal – 4,5 unități (5 persoane)

· Persoane concediate/demisionate pe parcursul anului – 4

· Persoane angajate pe parcursul anului - 2

În cazul aprobării proiectului de modificare a Hotărârii Guvernului 386 din 06.03.2010 privind instituirea Agenţiei de Transplant în vederea asigurării competenţelor sale cu crearea ,,Direcția monitorizare și control a activităților de reproducere umană” cu ,,Serviciul sisteme informaționale și logistică” inclusă în cadrul acestei direcţii, a Serviciului de monitorizare și control al activităților de reproducere umană, pentru asigurarea funcţionalităţii acestor subdiviziuni este necesar adiţional de 4 (patru) funcţii. 

În ceia ce priveşte instituirea „Centrului de formare profesională a personalului medical din domeniul transplantului”, nu se presupune alocarea unor surse financiare suplimentare pentru activitatea lui, deoarece în cadrul Centrului  vor fi implicaţi salariaţii Agenţiei de Transplant. Instituirea Centrului de formare profesională se presupune de fi creat ca Departament separat în cadrul Agenţiei de Transplant. 

Conform planului aprobat pentru anul 2018, 2 angajaţi a Agenţiei au efectuat cursul de  formare profesională continuă. 

În total activează 6 persoane cu studii medicale superioare, un specialist cu studii superioare în biologie cu specializare primară în medicina de laborator, doi angajaţi cu studii superioare în drept, un angajat cu studii superioare în domeniul tehnologiilor informaţionale. 5 deţin categoria superioară în specialitate. Din personalul medical cu studii medii la 31.12.2018 activează un singur salariat deţinător al categoriei superioare de calificare în specialitate. Prin cumul extern au fost încadraţi 4 specialişti.

Structura schemei de încadrare a colaboratorilor Agenţiei de Transplant pentru anul 2015 fost formată din:

	Structura
	Unităţi aprobate
	Unităţi ocupate
	Unităţi vacante
	Funcţiile vacante

	Conducerea
	2
	2
	
	

	Direcţia Transplantologie
	5,5
	4,5
	1,0
	medic

	Direcţia Registrul Donatorilor de organe
	3,5
	3,5
	
	

	Serviciul Operativ-Administrativ
	1,5
	1,0
	0,5
	Inginer-progrmist

	Serviciul Economico-Financiar
	3,0
	3,0
	
	

	Total
	15,5
	14
	1,5
	


· Schimbările legislative şi armonizarea cadrului legislativ.

Proiectul Hotărârii Guvernului pentru modificarea şi completarea Hotărârii Guvernului nr. 386 din 14 mai 2010 „Cu privire la instituirea Agenţiei de Transplant” 


Prin solicitarea Cancelariei de stat nr. 35-05-103223 din 17 decembrie 2018 au fost concretizate şi definite un şir de competenţe pe următoarele compartimente ale Proiectului:

1. Necesitatea modificării şi completării Legii nr. 160/2011 pentru introducerea a două acte permisive;

2.   Statutul Centrului de formare profesională a personalului medical din domeniul transplantului;

3.   Necesitatea creării Registrului Naţional Renal;

4.  Justificarea instituirii Serviciului de coordonare şi monitorizare al activităţilor de reproducere umană. 

         La etapa actuală proiectul dat se află la avizare la Cancelaria de Stat.

· elaborarea modificărilor şi completărilor la Ordinul MS nr. 885 din 18.11.2011 cu privire la aprobarea documentelor pentru Comisia independentă de avizare pentru acceptul sau refuzul prelevării de organe, țesuturi sau celule de la un donator în viaţă, care rămâne să fie transmis spre aprobare la MSMșiPS.

· elaborarea Procedurii operaționale privind modalitatea de screening și evaluare primară a pacienților critici, cu un scor GCS < 5 în spitalele raionale de către consultanții AVIASAN, aprobată  prin ordinul IMSP IMU din 26.12.2018.

· elaborarea proiectului ”Rambursarea IMSP autorizate  pentru activităţi de prelevare de ţesuturi umane în scopuri terapeutice de la donator decedat în stop cardiac şi respirator, precum şi a identificării şi evaluării donatorilor potenţiali de organe pentru diagnosticul morţii cerebrale şi menţinerea potenţialului donator aflat în moarte cerebrală, atribuite pentru identificarea şi evaluarea donatorilor potenţiali de organe/ţesuturi pentru diagnosticul morţii cerebrale”.

· elaborarea modificărilor la Caietul de sarcini pentru perfecționarea Sistemului Informațional Automatizat ”TRANSPLANT”.

· AT a propus de a completa Ordinul Ministerului Sănătăţii nr. 1038 din 23.12.2016 cu privire la aprobarea Listei indicatorilor de performanţă a activităţii instituţiei medico-sanitare şi Regulamentului privind modul de evaluare a indicatorilor de performanţă a activităţii instituţiei medico-sanitare publice, cu prevederi ce ţin de donarea de organe și țesuturi în cadrul instituţiilor medicale autorizate în acest scop
· La solicitarea Ministerului Sănătăţii, Muncii şi Protecţiei Sociale nr. 04/564 din 12.03.2018 sunt delegate persoane responsabile din cadrul Agenţiei de Transplant (Grigore Romanciuc, Tatiana Ţîmbalari, Liliana Iamandii), pentru elaborarea de comun cu Ministerul Educaţiei, Culturii şi Cercetării a  curriculei şcolare pentru clasele gimnaziale şi liceale în cadrul lecţiilor de bilogie în materie de donare de celule, ţesuturi şi organe umane.

· A fost iniţiată procedura de modificare şi completare a Ordinului Ministerului Sănătăţii nr. 484 din 20.06.2017 cu privire la internarea pacienţilor cu urgenţe medico-chirurgicale în instituţiile medico-sanitare spitaliceşti din mun. Chişinău  (în scopul organizării raţionale a acordării asistenţei medicale de urgenţă prespitalicească, asigurării accesului populaţiei la asistenţă medicală spitalicească specializată şi calitativă ).

· A fost deschis la data de 06 martie 2018 Centrul de formare profesională a personalului medical din domeniul transplantului, cu prilejul aniversării a 10 ani de la adoptarea Legii nr. 42-XVI din 06.03.2008 privind transplantul de organe, ţesuturi şi celule umane

· A fost elaborat Conceptul regionalizării serviciului de coordonare în transplant în Republica Moldova, în prezent se află la Cancelaria de Stat

II. ACTIVITATEA MANAGERIALĂ

 Scopurile de bază au fost :

1. Realizarea prevederilor Programului naţional transplant pentru anul 2018;

2. Aprobarea Hotărârii Guvernului pentru modificarea şi completarea Hotărârii Guvernului nr. 386 din 14 mai 2010 „Cu privire la instituirea Agenţiei de Transplant”;
3. Asigurarea desfăşurării pe întreg teritoriul R. Moldova a activităţilor de transplant de organe, ţesuturi si celule umane în conformitate cu legislaţia în vigoare şi a celor mai bune practici existente în domeniul transplantului.

Reieşind din scopurile propuse în aspect practic Agenţia şi-a canalizat activitatea sa în atingerea următoarelor obiective:

1.  Realizarea pe parcursul anului 2018 a 30 transplantări renale; 

2.  Realizarea a 14 transplantări hepatice;

3.  Crearea Centrului de formare profesională a personalului medical din domeniul transplantului în cadrul Agenţiei de Transplant ;

4.  Crearea reţelei naţionale de coordonare a prelevărilor de organe şi ţesuturi cu lărgirea instituţiilor medicale autorizate şi crearea Centrelor de prelevare Nord (Bălţi) şi Sud (Cahul).

5. Debutul monitorizării de către Agenţia de Transplant a activităţilor de reproducere umană asistată medical;

6.  Colaborarea internaţională cu agenţiile de transplant din ţările vecine şi Europa Occidentală;

7.  Elaborarea bugetului pentru anul 2019.

Pe parcursul anului 2018  Agenţia de Transplant a activat reieşind din funcțiile sale de bază şi anume:

1) organizarea şi coordonarea activităţii de prelevare și transplant de organe;

2) organizarea şi coordonarea activităţii de prelevare, preparare, conservare, validare, alocare, stocare şi transport pentru transplantul de ţesuturi şi celule umane cu utilizare terapeutică pe teritoriul Republicii Moldova;

3) evaluarea şi monitorizarea implementării prevederilor actelor normative în vederea îndeplinirii atribuţiilor specifice, aprobate de Ministerul Sănătăţii.

4) Implementarea prevederilor Programului naţional în transplant prevăzute pentru anul 2018;

5) În temeiul Dispoziţiei Ministerului Sănătăţii, Muncii şi Protecţiei Sociale nr. 112d din 16.03.2018 au fost evaluate Instituţiile Medico - Sanitare Publice Spitalul Raional Hînceşti, Spitalul Raional Ungheni şi Spitalul Raional Orhei  în scopul: aprecierii potenţialului instituţiilor medicale pentru diagnosticarea morţii cerebrale în conformitate cu prevederile protocolului clinic standardizat „Moartea cerebrală”, potenţialul fiind evaluat din punct de vedere al dotării cu echipament necesar cât şi a personalului medical în vederea stabilirii diagnosticului morţii cerebrale. 

În rezultat au fost autorizate instituţiile medico-sanitare: 

1. Ordinul nr. 05 din 09.01.2019 cu privire la autorizarea instituţiei medico-sanitare publice Spitalul raional Ungheni pentru desfăşurarea activităţilor de prelevare şi transplant de ţesuturi de origine umană.

      2. Ordinul nr. 06 din 09.01.2019 cu privire la autorizarea instituţiei medico-sanitare publice Spitalul raional Hînceşti pentru desfăşurarea activităţilor de prelevare şi transplant de ţesuturi de origine umană.

       3. Ordinul nr. 07 din 09.01.2019 cu privire la autorizarea instituţiei medico-sanitare publice Spitalul raional Orhei pentru desfăşurarea activităţilor de prelevare şi transplant de ţesuturi de origine umană. 

6) Agenţia a  prezentat Ministerului Sănătăţii proiecte cu privire la modificări şi schimbări a diverselor acte legislative în legătură cu aprobarea modificărilor şi schimbărilor  la legea 42 din 06 martie 2008 prin aprobarea legii 103 din 12 iunie 2014; 

7)  Au fost efectuate  instruiri pentru responsabilii din Centrele de Dializa şi medicii responsabili de transplant din IMSP autorizate  privind corectitudinea datelor introduse în SIA Transplant şi obţinerea  Raportului statistic privind activitatea de transplant în mod electronic. 

8) Au fost organizate şedinţe comune a grupului de lucru al AT cu programatorii InfoWorld SRL privind neclarităţilor şi problemelor depistate în diferite compartimente şi sistemului de raportare al SIA Transplant 
9) A fost perfecţionat mecanismul şi modul de prezentare al Dosarelor medicale de către Centrele de Transplant pentru evaluarea pacienţilor şi includerea lor în Lista de aşteptare.    

10) Agenţia a continuat pe parcursul anului 2018 activităţi în vederea  promovării donării şi transplantului de organe, ţesuturi şi celule umane,  participând la diferite emisiuni radio şi televizate, publicând articole în mas-media etc.

11) A continuat cooperarea cu instituţiile similare internaţionale din Franţa şi România. 

12) Una din activităţile strategice a Agenţiei de Transplant este şi colaborarea cu alte instituţii şi departamente de stat în vederea unei conlucrări eficiente şi a îmbunătăţirii comunicării luând în consideraţie diferite aspecte ale activităţilor în domeniul transplantului şi a unor activităţi, care nu au tangenţă cu activităţi legale în acest domeniu. Astfel, Agenţia a iniţiat negocieri cu Ministerul Educaţiei, Culturii şi Cercetării în vederea introducerii unor informaţii în curricula şcolară referitor la prelevare şi transplant de organe, ţesuturi şi celule umane..

13) Pe parcursul anului 2018 a continuat colaborarea între Ministerul Sănătăţii şi Ministerul Afacerilor Interne privind combaterea traficului de fiinţe umane în scop de prelevare a organelor sau ţesuturilor. Activitatea respectivă este desfăşurată în cadrul acordului de colaborare între Ministerul Sănătăţii şi Ministerul Afacerilor Interne.

Pe parcursul anului au fost organizate şi monitorizate activităţile de prelevare şi transplant, după cum urmează:

· Efectuarea serviciilor de gardă 24/24 ore a coordonatorului de transplant de nivelul 2 din cadrul Agenţiei de Transplant pentru coordonarea activităţilor de donare şi transplant în strânsă legătură cu coordonatorul de transplant din instituţiile medico-sanitare, echipele medico-chirurgicale de prelevare și transplant. Pe parcursul anului au fost monitorizate 30 (36 în 2017, 48 în 2016) de cazuri de donatori cadaverici potențiali DMC+DSC, dintre care 10 au devenit donatori efectivi de organe (16 în anul 2017, 15 în anul 2016) și 17 donatori efectivi de țesuturi (10 DMC, 7 DSC) (23 în anul 2017, 31 în anul 2016).

· Grupul de lucru pentru validarea activităţilor de examinare şi menţinere preoperatorie a  donatorului potenţial de organe în moarte cerebrală a examinat 19 de rapoarte prezentate de către instituțiile medico-sanitare autorizate (25 în anul 2017, 25 în anul 2016, 19 în anul 2015) și a constatat că au fost întrunite criteriile de validare a procedurilor conform Cap. III din Regulamentul în toate 19 de cazuri (25 de cazuri în anul 2017, 24 de cazuri în anul 2016).

· Prelevarea multiorgană de la donator cadaveric aflat în moarte cerebrală – 4 cazuri (8 cazuri în 2017, 6 cazuri în 2016, 1 caz în anul 2015).

· Numărul total de donatori potențiali în moarte cerebrală constituind 19 (25 în anul 2017, 28 în anul 2016, 18 în anul 2015).

· Numărul total de donatori efectivi în moarte cerebrală 10 (dintre care în 2 cazuri au fost prelevate numai țesuturile), (16 în anul 2017, 15 în anul 2016, 5 în anul 2015), ceea ce constituie 52,6% din numărul donatorilor potențiali (64,0% în anul 2017, 53,6% în anul 2016, 27,8% în anul 2015), sau aproximativ 2,8% la un milion de locuitori (numărul populaţiei stabile la 1 ianuarie 2018 (mii) 3547,5), (4,5 în anul 2017; 4,2 în anul 2016; 1,4 în anul 2015), dintre care 14 – donatori de organe utilizați. 

Analiza rapoartelor coordonatorilor de transplant din instituţiile medico-sanitare autorizate (donatori cadaverici DMC+DSC) [image: image34.emf]1173

Analiza rapoartelor coordonatorilor de transplant din instituţiile medico-sanitare autorizate (donatori cadaverici)

Donatorii cadaverici în 2018 - 2.8 per mln populaţie 

IMU - donatori de  organe

SCM ”Sf.Treime” - donatori de  organe

INN - donatori de  organe

Indicatori de performanță
Indicatori de performanță pentru instituțiile autorizate pentru desfășurarea activităților de donare și prelevare de la donator cadaveric:

de organe umane: numărului total de donatori efectivi ≥ 5% din numărul total al deceselor în secțiile de reanimare și terapie intensivă;
	IMSP
	Nr. total decese în UM
	Nr. total  don. ef.de organe
	Indicator
	Nr. total  decese instituție
	Nr. total don. ef. țesuturi
	Indicator

	SCM „Sf. Treime"
	444
	8
	1,8% ↓

(3,3%-2017)
	720
	12
	1,7% ↓
(2,8%-2017)

	IMU
	709
	2
	0,3% ↑

0,13%-2017)
	786
	2
	0,25% ↑

(0,24%-2017)

	INN
	76
	0
	0
	84
	2
	2,4% ↑(0%-2017)

	SCR
	265
	0
	0
	265
	0
	0

	SCTO
	29
	-
	-
	29
	0
	0

	IMșiC
	103
	-
	-
	229
	0
	0

	CML
	-
	-
	-
	2300
	1
	0,04 % ↓(0,1%-2017)


de țesuturi umane: numărului total de donatori efectivi ≥ 2,5% din numărul total al deceselor pe instituție; pentru CML: numărului total de donatori efectivi ≥ 0,3% din num. total al deceselor

Numărul total al operaţiilor de transplant de organe în anul 2018 este următorul: 
13 operaţii de transplant de rinichi (19 în anul 2017): 7 – de la donatori în moarte cerebrală (17 în anul 2017); 11 operaţii de transplant de ficat (12 în anul 2017): 6 – de la donatori în moarte cerebrală (11 în anul 2017).

Transplantul ţesuturilor în Republica Moldova pentru anul 2018

	TIPUL DE ŢESUT
	Numărul de primitori transplantaţi
	Numărul ţesuturi transplantate
	Num. operaţiilor transplant

	
	Copii(<15 ani)
	Adulţi
	Total
	
	

	Piele, cm2 (unități)
	14
	6
	20
	19715 (129)
	20

	Cornee, unități
	3
	19(inclusiv 3 retransplanturi)
	22
	25
	25

	Tendon/ligamente, unități
	     0
	7
	7
	7
	7

	Os, unități
	24
	98
	122
	412
	122

	Membr amniotică, cm2(un.)
	2
	48(inclusiv 11 retransplanturi,

7 multițesuturi)
	50
	2669 (74)
	68

	Scleră
	0
	2
	2
	2
	2

	TOTAL               2018
	43
	180(inclusiv 14 retransplanturi,

7 multițesuturi)
	223
	22384 (649)
	244

	TOTAL               2017
	53
	187(inclusiv 9 retransplanturi, 

8 multițesuturi)
	240
	25335 (551)
	249

	TOTAL               2016
	46
	186(inclusiv 9 retransplanturi)
	232
	29956 (605)
	241


Rata pacienţilor transplantaţi de cornee în raport cu pacienţii înscrişi în lista de aşteptare pentru anul 2018

Activitatea Comisiei independente de avizare

Organizarea şi desfăşurarea celei de-a 22-a Conferinţe a Comitetului de transplant de organe (CD-P-TO) a Consiliului Europei în perioada 11-12 octombrie 2018 şi a 19-ea ediție a Zilei Europene a Donării şi Transplantului de Organe sub genericul “Speranţă pentru Viaţă” pe 13 octombrie 2018

Pregătirile pentru ediția a 19-a a Zilei Europene a Donării și Transplantului de Organe au început încă la finele anului 2017, primele activități inițiate fiind lansarea concursului de desen pentru elevii claselor liceale cu genericul “Speranță pentru Viață” și îndeplinirea etapelor pregătitoare pentru realizarea Monumentului dedicat donatorilor și a Aleii donatorilor. Materialul informativ și promoțional a fost realizat cu suportul staff-ului EDQM

La concursul de desen au fost înscrise mai mult de 50 lucrări,dintre care au fost 4 lucrări premiante, inclusiv premiul simpatia publicului și 10 mențiuni. Toți participanții au fost premiați în cadrul concertului EODD.

Cu o zi înainte de EODD a avut loc meciul de fotbal cu participarea medicilor transplantologi și beneficiarilor de transplant, eveniment organizat inclusiv  pentru a promova activitatea fizică după transplant.

Conferința dedicată ediției a 19-a a Zilei Europene a Donării și Transplantului de Organe a întrunit mai mult de 200 de persoane, de la experți internaționali în domeniul transplantului, reprezentanți din partea MSMPS, profesori universitari, medici din Republica Moldova și de peste hotarele țării până la beneficiari de transplant, studenți, etc. Programul conferinței a cuprins prezentări ale experților internaționali, progresele și dificultățile activităților de transplant la nivel internațional, dar și rezultatele programului național de transplant.

Mai mult de 150 de persoane au parcurs 2 km împreună în Marșul pentru Viață, care a avut loc pe traseul Spitalul Clinic Republican - Scuarul de pe Strada Academiei, unde este amplasat Monumentul dedicat Donatorilor. 

Baloane colorate, stegulețe și veste tematice au conferit vizibilitate acțiunii.

Monumentul dedicat Donatorilor este un important element simbolic, la inaugurarea oficială fiind prezent ministrul sănătății, experți internaționali și toți participanții de la Marșul pentru Viață. Depunerea de flori la monument a fost urmată de plantarea Aleii Donatorilor, 42 de copaci au fost plantați împreună, inclusiv de către beneficiarii de transplant, drept omagiu donatorilor de organe și această activitate a avut impact foarte pozitiv asupra participanților.

Seara a fost încheiată de un concert minunat, în cadrul căruia au fost premiați participanții la concursul de desen, în prima parte au evoluat tineri din centre comunitare de creație, după care a urmat un program rock, publicul principal fiind tinerii, care de fapt reprezintă și principalii promotori ai subiectului donării.

Evenimentul a fost relatat de principalele televiziuni din țară și portaluri media, și parțial transmis live pe portalul privesc.eu

III. PRINCIPALELE PREVEDERI A PROGRAMULUI NAŢIONAL TRANSPLANT PENTRU ANUL 2019

La  Obiectivul specific 3: “Fortificarea şi lărgirea serviciului de coordonare a transplantului” din Programul național de transplant pentru anii 2017-2021, aprobat prin Hotărârea Guvernului nr. 258 din 28.04.2017, în vederea bunei organizări şi desfăşurării a activităţilor de prelevare şi transplant de organe, ţesuturi şi celule umane în scopuri terapeutice, precum şi a realizării pct. 3.2. “Crearea reţelei naţionale de coordonare a prelevării de organe şi ţesuturi, extinderea instituţiilor medicale autorizate şi crearea Centrelor de prelevare Nord (Bălţi) şi Sud (Cahul)” la Planul de acţiuni al Programului, şi anume – autorizarea IMSP Spitalelor Raionale Ungheni, Orhei şi Hînceşti.

La Obiectivul specific 5: Dezvoltarea şi aplicarea rezultatelor cercetărilor ştiinţifice şi extinderea acţiunilor  de educare şi informare a cetăţenilor Republicii Moldova în domeniul donării şi transplantului, prevede organizarea anuală a campaniei de promovare a programelor/imaginii altruiste de donare prin măsuri de garantare a siguranţei donatorilor în viaţă şi de prevenire a traficului de organe.

Prin scrisoarea nr. 01-1/287 din 30.11.2017 Agenţia de Transplant a solicitat Companiei Naţionale de Asigurări în Medicină finanţarea din fondul măsurilor de profilaxie al CNAM, care la rândul său prin răspunsul nr. 04-06/38/133 din 30.01.2018 a comunicat , că campania de promovare a programelor/imaginii altruiste de donare prin măsuri de garantare a siguranţei donatorilor în viaţă şi de prevenire a traficului de organe nu se include în măsurile de profilaxie al CNAM. În acest context în anexă scrisoarea CNAM a fost adresată şi o scrisoare Ministerului Sănătăţii, Muncii şi Protecţiei Sociale nr. 41-1/01 din 14.02.2018 (nu este răspuns).

Agenţia de Transplant prin scrisoarea nr. 01-1/57 din 26.02.2018 a intervenit cu propunerea de a completa Ordinul Ministerului Sănătăţii nr. 1038 din 23.12.2016 cu privire la aprobarea Listei indicatorilor de performanţă a activităţii instituţiei medico-sanitare şi Regulamentului privind modul de evaluare a indicatorilor de performanţă a activităţii instituţiei medico-sanitare public, cu prevederi ce ţin de donarea de organe și țesuturi în cadrul instituţiilor medicale autorizate în acest scop.

Astfel, propunem ca pct. 4.3. din Lista indicatorilor de performanţă a activităţii instituţiei medico-sanitare publice, anexa nr. 1 la ordinul MS nr. 1038 din 23.12.2016, să fie completat cu aliniatul 5) şi 6), după cum urmează:

„5) Rata donatorilor efectivi de organe nu mai mică de 6% din numărul total al deceselor în secțiile de reanimare și terapie intensivă. 

6) Rata donatorilor efectivi de țesuturi nu mai mică de 2,5% din numărul total al deceselor pe instituție.”

La obiectivul 5.4. Marcarea anuală a Zilei europene a donării şi transplantului de organe, precum şi promovarea pentru publicul larg a donării şi transplantării de organe sau celule prin implicarea mass-mediei, a organizaţiilor neguvernamentale.

În contextul realizării prevederilor Programului național de transplant pentru anii 2017-2021,  în anul 2018 a fost marcată şi desfăşurată cu succes Ziua Europeană a Donării și Transplantului de Organe sub genericul „Speranță pentru Viață”.

La obiectivul 4.6 din Program, Agenţia de Transplant a contract procurarea unui autovehicul cu „EAST-AUTO-LADA” SRL, contract nr. 24 din 21.12.2017 înregistrat la Trezorăria de Stat nr. 2017-0000020975 din 22.12.2017, în sumă de 500 865,00 lei.

     Acest obiect nu a fost realizat, întrucît „EAST-AUTO-LADA” SRL nu şi-a onorat obligaţiile contractuale pînă în prezent. La moment suntem în proces de judecată.

     Per total, obiectivele specifice la Programul naţional transplant pentru anii 2017-2021 au fost realizate satisfăcător.

IV. ACTIVITATEA ÎN DOMENIUL RELAŢIILOR  NAŢIONALE  ŞI  INTERNAŢIONALE
Întru continuarea şi consolidarea relaţiilor bilaterale între Republica Moldova şi România în domeniul donării şi transplantului, Agenţia de Transplant a elaborat Acordul de cooperare între Agenţia Naţională de  Transplant din România şi Agenţia de Transplant din Republica Moldova.

· A fost remis în adresa MSMPS prin scrisoarea nr. 42-1/01 din 14.02.2018;

· Modificat şi completat în baza avizului Ministerului Afacerilor Externe şi Integrării Europene nr. 49-1/01 din 20.02.2018;

· În ultima etapă a fost remis părţii române.

· Agenţia de Transplant a participat la 2 studii internaționale în cadrul CD-P-TO:



1. Studiu "Factori critici pentru succesul donării de la persoane decedate" (Survey ”Critical factors for success in deceased donation: an international study”). Scopul: Îmbunătățirea activităților de donare de organe de la persoane decedate.

                  2. Studiu "Accesul rezidenților și nerezidenților la listele de așteptare pentru transplantul de organe de la donatori naționali decedați (Survey ”Access of residents and non-residents to the national deceased donor waiting lists for organ transplantation (TO103)”. Scopul: actualizarea cadrului de reglementare aplicabil accesului nerezidenților la listele de așteptare  pentru transplant de organe de la donatori decedați.

· Agenţia a participat la aplicare la proiectul GAPP Joint Action ”Facilitarea proceselor de autorizare și preparare a sângelui, țesuturilor și celulelor”. Lansarea proiectului a avut loc pe 7-8 iunie, 2018 la Institutul Național de Sănătate din Roma,  Italia. Agenția de Transplant din Republica Moldova este membră a consorțiului format din 25 beneficiari.

· Agenţia a elaborat şi aplicat proiectul de cooperare tehnică cu Japonia (JAPAN’S TECHNICAL COOPERATION) cu scopul înzestrării secțiilor de terapie intensivă cu echipament necesar pentru stabilirea diagnosticului de moarte cerebrală, iulie 2018.

· Participarea în calitate de expert din partea Republicii Moldova la cea de-a II ședință a grupului de lucru pentru elaborarea celei de a 4-a ediții a Ghidului privind calitatea și siguranța țesuturilor și celulelor umane sub egida Direcţiei Europene pentru Calitatea Medicamentelor şi Asistenţă medicală, 05-08 februarie 2018, Paris, Republica Franceză (T. Țîmbalari).

· Participarea în calitate de expert la cea de-a 10-a ședință a grupului de lucru pentru combaterea traficului de organe ELPAT, 09-12 februarie, Nisa, Franța (I. Codreanu).

· Participarea în calitate de expert la cea de-a 21-a reuniune a Comitetului European în domeniul transplantului de organe (CD-P-TO), 09-12 aprilie, Strasbourg, Franța (I. Codreanu).

· Participare în calitate de expert din partea Republicii Moldova la cea de-a IV-lea ședințe a grupului de lucru pentru elaborarea a celei de a 4-a ediții a Ghidului privind calitatea și siguranța țesuturilor și celulelor umane sub egida Direcţiei Europene pentru Calitatea Medicamentelor şi Asistenţă medicală, 19-21 septembrie 2018, Strasbourg, Republica Franceză. Ghidului privind calitatea și siguranța țesuturilor și celulelor umane revizuit, actualizat și propus spre consultare deschisă de experți internaționali (T. Țîmbalari).

· Participare în calitate de expert CD-P-TO din partea Republicii Moldova la lucrările a 22-lea ședinței Comitetului European privind Transplantul de Organe, Țesuturi și Celule (CD-P-TO), 11 – 12 octombrie 2018, Chișinău, Republica Moldova (I. Codreanu, T. Țîmbalari).

· 7-8 iunie 2018 Iași, România: Primul Forum de Transplant Renal: “The Right Kidney for the Right Recipient” - în colaborare cu Republica Moldova, în cadrul Programului ISN Sister Renal Center, 20 specialiști urologi, nefrologi, medici rezidenți nefrologi.

· 20-22 iunie, Istanbul, Turcia: ITN Media Workshop on Organ Donation and Transplantation, Cristina Stratulat, Cotoros Alina (MSMșiPS).

· 3-5 octombrie 2018, București, România: Cea de-a 2-a ediție Nefrogeriatrica, 10 medici nefrologi, inclusiv medici rezidenți.

· 15-19 octombrie 2018, Bordo, Franţa: Curs de formare în coordonarea activităţilor de prelevare, Adriana Căpăstru (IMU).

· 17-21 octombrie 2018, Antalya, Turcia: 1st International Transplant Network Congress 6th National Transplant Coordination Symposium, Igor Codreanu, Adrian Belîi, Valeriu Cușnir, Galina Zavatin, Cornelia Guțu-Bahov, Ludmila Cardaniuc.

· 24-26 octombrie 2018, Zagreb, Croația: Preceptorship Program on Kidney Transplantation, University Center Zagreb, Elena Cuiban.

· 19-23 noiembrie 2018, Bordo, Franţa: Stagiere în diagnosticul morţii cerebrale, Ion Marina, Andrei Peciul, Ion Preguza.

· 21-24 noiembrie 2018, Antalya, Turcia: Al 15 Congres al Societăţii turce de terapie intensivă şi al 7-lea Simpozion Euro-Asiatic de terapie intensivă, Alexandru Botizatu, Sergiu Ursul, Olga Usatai, Iana Cotorcea, Corina Gutium

· 08 decembrie 2018, Iași, România: Conferința – 18 Ani de Transplant Renal la Iasi, Igor Codreanu, Adrian Tănase.

· 10-14 decembrie 2018, Istanbul, Turcia: Training Internaţional pe coordonarea în transplant, Cornelia Gutu-Bahov, Andrei Iordan, Ludmila Cardaniuc

Colaborări cu centre internaționale de transplant

· Echipa de transplant I.C. Fundeni, București: dl. conf. univ., dr. V. Brașoveanu a participat la primul transplant hepatic pediatric din Republica Moldova.

· Prof., Dr. Jean-Paul Squifflet University of  Liege, Belgia și în acest an a fost alături de echipa de transplant renal de la SCR și a participat la două intervenții de transplant renal. Dl profesor este în proces de a dona Bibliotecii Științifice Universitare o importantă colecție de reviste medicale.

· Clinica de Nefrologie a Spitalului Dr. C. I. Parhon, Iași, condusă de Prof. Dr. Adrian Covic: Colaborare în cadrul proiectului Sister Renal Center ISN.

V. FINANŢAREA  ŞI  VALORIFICAREA ALOCAŢIILOR  BUGETARE

Pentru anul 2018 bugetul aprobat a constituit - 2 573,5 mii lei. 

Pe parcursul anului au fost efectuate 22 de modificări la planul de finanțare, ceea ce a adus la rectificarea bugetului și majorarea cu 615,5 mii lei. 

Planul precizat aprobat - 3 189,0 mii lei, după cum urmează:

1. Finanțarea de la bugetul de stat  –   2 684,8 mii lei;
2. Mijloace financiare din surse externe  –  477,7 mii lei. 
Mijloace financiare în suma de 83,3 mii lei a fost acordate în cadrul Acțiunii comună ”AC-05-2016: Autorizarea proceselor de preparare a sângelui, țesuturilor și celulelor”, Propunerea No:785269-GAPP-HP-PJ. 
Mijloace financiare în volumul de 394,4 mii lei a fost acordate de către Consiliul Europei, pentru organizarea și desfășurarea în anul 2018 a 19-ea ediție a Zilei Europene a Donării și Transplantului de Organe sub genericul ”Speranță pentru viață” și a 21-a ședință a Comitetului de Transplant de Organe (CD-T-PO) a Consiliului Europei.
3. Mijloace financiare din surse interne – 26,5 mii lei. Evenimentele sus numite au fost petrecute cu suportul financiar  al următorilor agenți economici: BB-Dializa SRL, Info-World SRL, Dita Est Farm SRL, Becor SRL, Orange SA, Extramed SRL, Imunotehnomed SRL.

Partea preponderentă a alocațiilor din bugetul de stat pentru activitatea Agenției o constituie cheltuielile de personal, la volumul total de cheltuieli constituie 1 639,7 mii lei sau 51,5%, fiind urmate de cheltuielile pentru servicii – 1 316,1 mii lei sau 41,2% și cheltuielile pentru procurarea mărfurilor – 233,2 mii lei sau 7,3%. 

Pe perioada de raportare, salarizarea angajaților Agenției s-a efectuat  conform prevederilor Legii cu privire la sistemul de salarizare în sectorul bugetar nr.355-XVI din 23.12.2005, Hotărîrii Guvernului nr.381 din 13.04.2006 ”Cu privire la condițiile de salarizare  a personalului  din unitățile bugetare în baza Rețelei tarifare unice”.

La finele anului a fost adoptată o nouă Lege nr. 270 din 23.11.2018 privind sistemul unitar de salarizare în sectorul bugetar. În contextul noii Legi a fost adoptată şi o nouă Hotărîrea de Guvern nr.  1231 din  12.12.2019 pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar.

Prin Hotărîrea nominalizată a fost aprobat Regulamentul cu privire la modul de determinare a perioadei de vechime în muncă pentru stabilirea treptelor de salarizare şi Regulamentul-cadru cu privire la modul de stabilire a sporului pentru performanță personalului din unitățile bugetare.

În temeiul Regulamentului cu privire la modul de determinare a perioadei de vechime în muncă, salariaţilor Agenţiei li s-a calculat vechimea în muncă şi s-a stabilit treapta şi coeficientul de salarizare. 

Totodată, în temeiul Regulamentului-cadru cu privire la modul de stabilire a sporului pentru performanță personalului din unitățile bugetare, prin ordinul nr. 51 din 26.12.2018 a fost aprobat Regulamentul cu  privire  la  modul  de stabilire a sporului pentru performanţă  personalului  Agenţiei  de  Transplant.

Pe parcursul anului 2018 au fost emise: 

· 52 ordine activitatea de bază

· 38 ordine personal

· 26 ordine concedii

· 4 ordine deplasări

În anul 2018 au beneficiat de instruire profesională continuă 2 angajaţi .

În acest scop au fost repartizaţi 8220 lei, costul  instruirilor fiind acoperite integral de Agenţie.

· Evidența mijloacelor fixe și bunurilor materiale

La situația din 31.12.2018 la bilanțul Agenției soldul mijloacelor fixe a constituit în mărimea 1 774,8 mii lei, uzura mijloacelor fixe și amortizarea activelor nemateriale constituie 1 380,6 mii lei, valoarea de bilanț mijloacelor fixe – 394,2 mii lei.

- Construcții speciale  - 56,7 mii lei

·  Mașini și utilaje  - 732,8 mii lei; 

·  Mijloace de transport – 139,7 mii lei; 

·  Unelte de producție, mobilier  - 111,2 mii lei; 

·  Active nemateriale -  24,8 mii lei

·  Alte mijloace fixe – 709,6 mii lei. 

Executarea cheltuielilor total pe Agenție pe anul 2018 este în volum de 2 859,3 mii lei ceea ce constituie 89,7%  din suma precizată.
VI.ACŢIUNI NEREALIZATE SAU PARŢIAL REALIZATE

· Studiul de fezabilitate pentru transplantul cardiopulmonar;

· Crearea Centrului de formare profesională a personalului medical din domeniul transplantului în cadrul Agenţiei de Transplant.

· În cadrul obiectivului 3.2 la Planul de acţiuni a Programului naţional transplant “Crearea reţelei naţionale de coordonare a prelevării de organe şi ţesuturi, extinderea instituţiilor medicale autorizate şi crearea Centrelor de prelevare Nord (Bălţi) şi Sud (Cahul)” nu s-a reuşit de a autoriza instituţiile medicale participante la crearea Centrelor de prelevare la Bălţi şi Cahul. 
VII. DIFICULTĂŢI ÎNTÎMPINATE ÎN PROCESUL DE LUCRU

· Numărul  mic de donatori potențiali în moarte cerebrală cauzată de :

             - absenţa salarizării coordonatorului de transplant din cadrul Centrului de transplant de organe, a coordonatorilor de transplant din instituţiile raionale autorizate precum şi a echipelor chirurgicale de transplant;

 - identificarea insuficientă a pacienților critici eligibili, cu un scor GCS≤5 puncte, internați în Spitalele Raionale, prin intermediul serviciului AVIASAN;

 
 - lipsa finanțării în vederea creării reţelei naţionale de coordonare a prelevărilor de organe şi ţesuturi, extinderea instituţiilor medicale autorizate şi crearea Centrelor de prelevare Nord (Bălţi) şi Sud (Cahul).

· Lipsa de interes din partea instituțiilor autorizate de a dezvolta activitățile de donare și transplant de organe și țesuturi.

· Nerespectarea termenilor stabiliţi pentru prezentarea rapoartelor de activitate trimestriale și anuale de către coordonatori și persoanele responsabile pentru activitățile de transplant.

· Lista de așteptare pentru transplant renal insuficientă cauzată de :


- evaluarea nesatisfăcătoare a pacienților, aflați la dializă pentru includerea în lista de aşteptare a primitorilor potenţiali.

· Numărul operațiilor de transplant de cornee cu scop optic din rândul primitorilor potențiali, aflați în lista generală de așteptare, este insuficient cauzată de: 


- dotarea insuficientă cu echipamente şi utilaje a serviciului de transplant de cornee;


- necesitatea asigurării instruirii echipelor de transplant de cornee cu participarea experţilor din ţările UE.

· Absenţa rambursării spitalelor raionale autorizate pentru activităţi de prelevare de ţesuturi şi menţinerea donatorilor potenţiali.

· Majorarea numărului de refuzuri pentru prelevare de organe a familiilor donatorilor

VIII. SOLUŢII

· În scopul majorării numărului de donatori potențiali în moarte cerebrală este necesar: 

1) salarizarea coordonatorilor de transplant din spitalele autorizate raionale, a coordonatorului din cadrul Centrului de transplant şi a echipelor de prelevare şi transplant; 

2) punerea în aplicare a Procedurii Operaționale privind modalitatea de screening și evaluare primară a pacienților critici, cu un scor GCS≤5 în Spitalele Raionale de către consultanții AVIASAN; 

3) alocarea surselor financiare în vederea creării rețelei naționale de coordonare a donării de organe şi ţesuturi cu extinderea numărului de instituţii medicale autorizate şi instituirea Centrelor de prelevare Nord (Bălţi) şi Sud (Cahul); 

4) Revizuirea strategiilor pentru obținerea unui răspuns pozitiv în cadrul discuției cu familia.

· Aprobarea Ordinului MSMPS privind Rambursarea IMSP autorizate pentru activităţi de identificare, evaluare şi diagnosticare a donatorilor potenţiali :

· completarea Capitolului F din Anexa nr. 3 al Hotărârii Guvernului nr. 1020 din 29.12.2011 cu un punct suplimentar 3983¹ „Identificare, evaluare şi diagnostic a donatorului potențial - 14. 308 lei”.

· Este necesar ca instituţiile autorizate să asigure serviciul de transplant de cornee cu echipament şi utilaj relevant și să organizeze instruiri pentru echipele de transplant de cornee.

 -  Elaborarea regulilor specifice de repartiţie a corneei pentru transplantul de cornee în caz de urgențe.

· Pentru a depăși nerespectarea termenilor stabiliţi pentru prezentarea rapoartelor de activitate trimestriale și anuale se propun următorii pași: 

· scrisoare de avertizare către conducerea instituției privind încălcarea prevederilor legale şi nerespectarea angajamentelor asumate, termen pentru soluționarea problemei – 3 zile;

· suspendarea activităţilor autorizate pe un termen de 3 luni cu informarea conducerii instituției și Ministerului Sănătății, Muncii și Protecției Sociale (Ordinul MS nr. 427 din 06.06.2017 cu privire la aprobarea Standardului privind organizarea și desfășurarea activității de prelevare și transplant de organe,  țesuturi și celule umane, p. 27.3, Cap. IV).

· includerea indicatoarelor de performanță pentru instituțiile autorizate în donarea de organe și țesuturi.

· Pentru includerea mai multor pacienți în listele de așteptare pentru transplant renal este necesar de a elabora un regulament, de comun cu CNAM, în vederea stabilirii unui mecanism de rambursare a centrelor de dializă în cazul când primitorii potenţiali nu se regăsesc în lista de aşteptare.

· Crearea Centrului de formare profesională a personalului medical din domeniul transplantului în cadrul Agenţiei de Transplant.

· Promovarea donării de organe și țesuturi de la donator cadaveric prin organizarea seminarelor de conștientizare, campaniilor de promovare în cadrul publicului larg.

· Este necesar de a identifica surse financiare pentru încheierea unui contract de dezvoltare a SIA Transplant în conformitate cu Caietului de sarcinii elaborat pe parcursul anului 2018. 

· Organizarea unei vizite de studiu prin intermediul Instrumentului de Asistență Tehnică și Schimb de Informații al Uniunii Europene (TAIEX) – în vederea organizării și desfășurării transplantului de celule stem, monitorizării domeniului de medicina reproductivă.[image: image30.png]

